
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: Предприятие за производство на помпи (леярна) в гр. Видин с оператор „Випом“ АД,      гр. Видин
Дата на извършване на проверката: 16.03.2017 г.

Място на извършване на проверката: гр. Видин, общ. Видин, ул. „Цар Иван Асен II“ № 9
Проверени компоненти и фактори на околната среда:

· Отпадъци 
· Въздух

· Опасни химични вещества и смеси

Цели на проверката:
Извършване на планова комплексна проверка по фактори и компоненти на околната среда за изпълнение изискванията на:

· Закон за чистотата на атмосферния въздух (ЗЧАВ);

· Наредба № 1 от 27 юни 2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии (Наредба № 1/2005 за НДЕ)

· Наредба за установяване на мерки по прилагане на Регламент (ЕО) № 1005/2009 относно вещества, които нарушават озоновия слой (Наредба ВНОС);

· Наредба № 7 от 21.10.2003 г. за норми за допустими емисии на летливи органични съединения, изпускани в околната среда, главно в атмосферния въздух в резултат на употребата на разтворители в определени инсталации (Наредба № 7/2003 г.);
· Закона за управление на отпадъците (ЗУО) и условията в разрешително за дейности с отпадъци № 06-ДО-325-00/28.01.2013 г. и регистрационен документ № 06-РД-112-00/13.12.2012 г.; 

· Наредба № 1  за реда и образците, по които се предоставя информация за дейностите по отпадъците, както и реда за водене на публични регистри (Наредба №1/2014г.);

· Наредба за изискванията за третиране и транспортиране на производствените и на опасните отпадъци;

· Закон за защита от вредното въздействие на химичните вещества и смеси (ЗЗВВХВС) и Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH)
· Наредба за реда и начина за съхранение на опасни химични вещества и смеси;
Извършени дейности:
С писмо на РИОСВ – Монтана, операторът е уведомен за датата на проверката, към което е приложена Заповед № РД-56/13.03.2017 г. на директора на РИОСВ – Монтана за извършване на комплексна проверка на място на обект: предприятие за производство на помпи в гр. Видин с оператор „Випом“ АД, гр. Видин
На 16.03.2017 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2017 г. и Заповед № РД-56/13.03.2017 г. на директора на РИОСВ – Монтана се извърши проверка на обекта и беше съставен Констативен протокол № КПКД-12/16.03.2017 г. 
Проверени са:
· Производствени помещения – леярна, чистачен участък и механичен цех;

· Складове за съхраняване на отпадъци;
· Пречиствателно съоръжение в „Чистачен участък“;
· Климатични инсталации;

· Документи и данни, свързани със законовите и подзаконови нормативни актове по околна среда.
Констативна част:
Основната дейност на фирмата е оползотворяване на метални отпадъци в индукционни пещи за производство на помпи.
1. Фактор „Отпадъци”
Дружеството притежава Решение за дейности с отпадъци от черни и цветни метали, издадено на основание чл. 67 от ЗУО и Регистрационен документ (РД) за транспортиране на отпадъци, със срок на действие – безсрочни. Проверката е и на основание чл. 72, ал. 2 от ЗУО за установяване съответствието на условията по управление на отпадъците с тези в издаденото разрешение и за спазване на изискванията на ЗУО и подзаконовите нормативни актове по неговото прилагане. На площадката постъпват отпадъци от ЧЦМ от юридически лица, притежаващи необходимите документи по чл. 35 от ЗУО въз основа на сключени договори за доставка с упоменати вида и кода на отпадъците. Партидите приети отпадъци са придружени с изискващите се документи - договор, фактура и сертификат за произход. Образуваните отпадъци от дейността на обекта предварително се съхраняват  на мястото на образуване в обособени отделни складове с ограничен достъп, заключени и с поставени обозначителни табели с кода на съхраняваните отпадъци. От дейността се образува и производствен отпадък - собствен възврат, което се оползатворява в индукционните пещи. На площадката има работещо видеонаблюдение, което осигурява запис до една година. На обекта ежемесечно се води отчетност на количествата приети, оползотворени, генерирани и транспортирани отпадъци в заверените от РИОСВ – Монтана отчетни книги за отпадъци, заведени по реда на Наредба №1/2014 г. Проверените условия поставени в разрешителното и РД се изпълняват.
2. Компонент „Въздух“   
Източник на емисии в атмосферния въздух на обекта е изходящия газоход след аспирационната система с пречиствателно съоръжение. Представен е дневник с актуални записи за обслужването и ремонтите на пречиствателното съоръжение в „Чистачен участък“. Аспирационната система и пречиствателното съоръжение се поддържат в добро техническо състояние и видимо нямат разхерметизирания и нарушаване цялостта на твърдите и меки връзки. Представена е справка в инспекцията за количествата на използваните бои, разредители и грунд през 2016 г. в регистрираната по чл.  30л от ЗЧАВ инсталация за „Боядисване на метални повърхности”. На площадката се експлоатират климатични инсталации, попадащи в обхвата за контрол по Регламент (ЕО)№1005/2009 за веществата, нарушаващи озоновия слой. За инсталациите се водят досиета със записи за проверки за херметичност. Същите се обслужват въз основа на сключен договор за абонаментно техническо обслужване от правоспособна фирма. За климатичните инсталации е представен годишен отчет в РИОСВ – Монтана. 
3. Фактор „Опасни химични вещества“
Дружеството се явява потребител по веригата на доставки съгласно Регламент (ЕО) №1907/2006 – REACH. Количествата на химичните вещества и смеси се закупуват само за седмичното потребление при леене и в рамките на 2-3 дни се влагат в производството, в тази връзка на територията на обекта няма обособен склад за съхраняване на опасни химични вещества и смеси. Закупуването на ХВС се извършва само от утвърдени доставчици. Представени са ИЛБ, отговарящи на приложение I/II на Регламент №453/2010. В РИОСВ – Монтана е подадена информация за употребяваните и съхранявани химични вещества и смеси през 2016 г. 
Заключение:
При извършената проверка не са констатирани нарушения и несъответствия с екологичното законодателство.
Приоритети за последваща контролна дейност:

· Опазване чистотата на атмосферния въздух;

· Законосъобразно управление на отпадъците – контрол по изпълнение на задълженията на оператора, вменени му в ЗУО;
· Правилно съхраняване на използваните химични вещества и смеси.

